ਬਿਲਕੀਸ ਕੌਰ
ਬਿਲਕੀਸ ਕੌਰ (Urdu: بلقيس كور) ਇੱਕ ਪਾਕਿਸਤਾਨੀ ਡਰਾਮਾ ਸੀਰੀਅਲ ਹੈ ਜਿਸਦਾ ਨਿਰਦੇਸ਼ਨ ਅਦਨਾਨ ਅਹਿਮਦ ਨੇ ਕੀਤਾ ਹੈ, ਜਿਸਨੂੰ ਫੈਜ਼ਾ ਇਫ਼ਤਿਖਾਰ ਨੇ ਲਿਖਿਆ ਹੈ ਅਤੇ ਮੋਮੀਨਾ ਦੁਰੈਦ ਇਸਦੀ ਨਿਰਮਾਤਾ ਹੈ। ਇਹ 15 ਅਪ੍ਰੈਲ 2012 ਤੋਂ 26 ਅਗਸਤ 2012 ਤੱਕ ਹਮ ਟੀਵੀ 'ਤੇ ਪ੍ਰਸਾਰਿਤ ਹੋਇਆ। ਨਿਊਯਾਰਕ ਸਿਟੀ, ਕਰਾਚੀ, ਲਾਹੌਰ ਅਤੇ ਗੁਜਰਾਂਵਾਲਾ ਵਿੱਚ ਸੈੱਟ, ਇਹ ਸੀਰੀਅਲ ਨਿਊਯਾਰਕ ਵਿੱਚ ਰਹਿਣ ਵਾਲੇ ਇੱਕ ਰੂੜੀਵਾਦੀ ਪਾਕਿਸਤਾਨੀ ਪਰਿਵਾਰ 'ਤੇ ਕੇਂਦਰਿਤ ਹੈ, ਜਿਸਦੀ ਰੋਹਬਦਾਰ ਲਾਣੇਦਾਰਨੀ ਨੂੰ ਆਖ਼ਰ ਆਪਣੀ ਸਭ ਤੋਂ ਛੋਟੀ ਨੂੰਹ ਦੇ ਰੂਪ ਵਿੱਚ ਵੰਗਾਰ ਮਿਲ਼ਦੀ ਹੈ।